section_heading: Ekonomija
paragraph_text: Čarobnjaci imaju vlastitu novčanu jedinicu, tri vrste kovanica u različitim veličinama i od različitih materijala. Najveće - zlatne galeone, srednje - srebrne srpove i najmanje - brončane knutove. Najveća je čarobnjačka banka Gringotts. Vode je goblini, do nje se dolazi iz Zakutne ulice i nalazi se ispod Londona. To je splet tračnica i trezora (nešto kao rudnik) iz kojih se bez upućene osobe, tj. goblina, gotovo nemoguće samostalno izvući.